Държавен вестник, бр. 102, 2018 г., стр. 57

БРОЙ  102	
Д Ъ Р Ж А В Е Н  В Е С Т Н И К 	
СТР.  57  
Чл. 32. (1) Когато за филма е поставена 
оценка:
1. по чл. 31, ал. 2, т. 1, комисията приема, 
че филмът изпълнява техническите изисква-
ния на договора;
2. по чл. 31, ал. 2, т. 2, комисията приема, 
че филмът изпълнява частично техническите 
изисквания на договора, като в този случай 
Агенцията изплаща до 50 процента от послед-
ния транш по договора; в случай че посоче-
ните от Националната техническа комисия 
недостатъци бъдат отстранени, филмът може 
да бъде представен повторно за нова оценка; 
при положителна оценка Агенцията изплаща 
остатъка над 50 процента от последния транш; 
3. по чл. 31, ал. 2, т. 3, комисията приема, 
че филмът не изпълнява техническите изис-
квания на договора. 
(2) В случаите по ал. 1, т. 3 последният 
транш, предвиден в договора, не се изплаща. 
Ако посочените от комисията недостатъци 
бъдат отстранени, филмът може да бъде 
представен повторно за нова оценка. При 
положителна оценка Агенцията изплаща 
последния транш.
Чл. 33. Протоколът с аудио-визуален тест 
по чл. 31, ал. 2 се предоставя на изпълнител-
ния директор на Агенцията в срок 7 дни след 
провеждането на контролната прожекция и 
се прилага към техническото досие на филма.
Чл. 34. Всеки член на Националната тех-
ническа комисия има право:
1. да получава и използва техническа ин-
формация и справки от Агенцията и проду-
центите, свързани с текущата работа, както 
и да изисква допълнителни такива при въз-
никнала неяснота;
2. да получи техническа спецификация на 
филмовия проект и приемно-предавателните 
протоколи, с които сключилите договори с 
Агенцията продуценти предават копие на 
окончателния вариант на филма, както и копие 
на филма, на който следва да бъде направена 
експертна оценка.
Чл. 35. Членовете на Националната техни-
ческа комисия с изключение на тези от тях, 
които са държавни служители, получават 
възнаграждение в размер 30 лв. за поставена 
оценка на филм. Възнаграждението се изплаща 
два пъти годишно. 
Чл. 36. За дейността на комисията и на 
нейните членове се прилагат разпоредбите на 
чл. 14, ал. 4 и 5, чл. 15 и чл. 16, т. 1.
Г л а в а  ш е с т а
ФИНАНСОВА КОМИСИЯ
Чл. 37. (1) Финансовата комисия се на-
значава за срок две години със заповед на 
изпълнителния директор на Агенцията. Тя се 
състои от 7 членовe с висше образование по 
специалност в професионално направление 
в областите „Социални, стопански и правни 
науки“ и доказан опит в организацията и 
финансирането на производството на филми, 
от които:
1. четирима представители, определени 
от професионалните сдружения и юридиче-
ските лица с нестопанска цел в областта на 
филмовата индустрия след провеждане на 
процедурата по чл. 14 от ЗФИ;
2. представител на Българската национална 
телевизия;
3. представител на Министерството на 
културата;
4. представител на Агенцията.
(2) Представителят на Агенцията по ал. 1, 
т. 4 изпълнява и функциите на секретар на 
комисията.
Чл. 38. Изпълнителният директор сключва 
договор с всеки член на комисията, в който 
задължително се уреждат:
1. правата и задълженията на страните;
2. срокът на действие на договора;
3. дължимото възнаграждение;
4. основанията за прекратяване на договора.
Чл. 39. Членовете на комисията с изключе-
ние на тези от тях, които са държавни служите-
ли, получават възнаграждение в размер 30 лв. 
за всеки разгледан проект. Възнаграждението 
се изплаща два пъти годишно.
Чл. 40. За дейността на комисията и на 
нейните членове се прилагат разпоредбите 
на чл. 14, ал. 4 и 5, чл. 15 и чл. 16.
Ч А С Т  Т Р Е Т А
ПРОВЕЖДАНЕ НА КОНКУРСИ ЗА ДЪР-
ЖАВНО ПОДПОМАГАНЕ
Г л а в а  с е д м а
ИЗИСКВАНИЯ ЗА ДОПУСТИМОСТ 
Чл. 41. (1) Допустим проект за държавно 
подпомагане за производство и разпростране-
ние на филми е всеки проект, който отговаря 
на изискванията на глава I и на чл. 54 от 
Регламент (ЕС) № 651/2014.
(2) Към всяко заявление, подадено по реда 
на този правилник, се прилага контролен лист, 
съставен по образец, утвърден от изпълнител-
ния директор на Агенцията, в който Агенцията 
отразява изпълнението или неизпълнението на 
изискванията на Регламент (ЕС) № 651/2014 и 
на Регламент (ЕС) № 1407/2013, констатирано 
при разглеждане на заявлението.
Чл. 42. (1) За държавно подпомагане по 
схеми за държавна помощ съгласно чл. 26, 
ал. 1, т. 1 и 2 от ЗФИ се подава писмено 
заявление, което отговаря на изискванията 
на чл. 6 от Регламент (ЕС) № 651/2014 и е 
попълнено по образец съгласно:
1. приложение № 3 (заявление за разглеж-
дане на проект за развитие и написване на 
сценарий);
2. приложение № 4 (заявление за разглеж-
дане на проект за производството на филм);